Íbúi í fjölbýlishúsi hafði samband við lögregluna á Akranesi í vikunni . Kvaðst hann vera búinn að heyra ámátlegt mjálm og kvein kattar í fleiri daga úr mannlausri íbúð í bænum . Lögreglumenn fóru á vettvang og björguðu ketti sem virðist hafa verið skilinn eftir í íbúðinni . Var hann orðinn grindhoraður og illa haldinn . Farið var með köttinn á lögreglustöð þar sem hann þáði veitingar og síðan tók dýraeftirlitsmaður við honum .